KOMMISSIONENS GENNEMFØRELSESFORORDNING (EU) Nr. 560/2011
af 10. juni 2011
om afslutning af det salg, der er fastsat i forordning (EU) nr. 1017/2010 om indledning af en licitationsprocedure for salg af korn fra medlemsstaternes interventionsorganer
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (»fusionsmarkedsordningen«) (1), særlig artikel 43, litra f), sammenholdt med artikel 4, og
ud fra følgende betragtninger:
(1)
Ved Kommissionens forordning (EU) nr. 1017/2010 (2) blev der indledt løbende licitationer med henblik på salg på det indre marked af korn fra medlemsstaternes interventionsorganer. Efter salg ved løbende licitationer siden den 24. november 2010 var en vis mængde korn endnu ikke blevet solgt.
(2)
For så vidt angår 2012-planen for tildeling af levnedsmidler til de socialt dårligst stillede personer, overstiger de samlede mængder korn, som medlemsstaterne har ansøgt om i henhold til artikel 1, stk. 2, litra a), i Kommissionens forordning (EU) nr. 807/2010 af 14. september 2010 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Unionen (3), den for tiden disponible mængde. Den resterende mængde korn bør derfor bevares på interventionslager.
(3)
Det salg ved licitation af korn, der blev indledt ved forordning (EU) nr. 1017/2010, bør derfor afsluttes, og nævnte forordning bør ophæves. De bud, som medlemsstaternes interventionsorganer har modtaget efter den 25. maj 2011 kl. 11.00 (belgisk tid), tjener derfor ikke noget formål.
(4)
For at give et hurtigt signal til markedet og sikre en effektiv forvaltning af foranstaltningen bør denne forordning træde i kraft på dagen for offentliggørelsen i Den Europæiske Unions Tidende.
(5)
Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist -
VEDTAGET DENNE FORORDNING:
Artikel 1
Det salg ved licitation af korn, der blev indledt ved artikel 1 i forordning (EU) nr. 1017/2010, afsluttes.
Artikel 2
Forordning (EU) nr. 1017/2010 ophæves.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juni 2011.